Návrh

D o h o d a

medzi vládou Slovenskej republiky a vládou Českej republiky o zriadení slovenského 
a českého hraničného vybavovacieho miesta na cestnom hraničnom priechode
Brodské - Břeclav (D2)

	Vláda Slovenskej republiky a vláda Českej republiky  podľa článku 3 ods. 2 Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave, podpísanej v Bratislave 24. mája 1999, 

dohodli sa takto:

Článok 1

Na cestnom hraničnom priechode Brodské - Břeclav (D2) bude na území Slovenskej republiky zriadené české hraničné vybavovacie miesto  a na území Českej republiky slovenské hraničné vybavovacie miesto.

Článok  2

Vybavovací  priestor v zmysle článku 2 písm. e) Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave, podpísanej v Bratislave 24. mája 1999, zahŕňa:
a) plochy, zariadenia a priestory spoločne užívané kontrolnými orgánmi obidvoch štátov, a to 
1. na území Slovenskej republiky
-	úsek diaľnice D2, E 65 od 60,9 do 61,6 km,
-	plochu, ktorá je vymedzená označením „colný priestor“, 
-	priestory a spojovacie chodby v budove osobnej a nákladnej dopravy, z ktorých časť slúži aj verejnosti,
-	2 rampy pri odstavnom parkovisku pre nákladnú dopravu,
-	2 miestnosti (zasadačka a sklad) v  budove osobnej dopravy,
-	halu na prehliadku vozidiel v smere vstupu do Slovenskej republiky, 
2. na území Českej republiky
-	úsek diaľnice D2, E 65 od 55,6 do 56,2 km,
-	plochu, ktorá je vymedzená označením „colný priestor“, 
-	priestory a spojovacie chodby na prízemí budovy colného úradu a v budove na  vybavovanie cestovného styku,  ktoré slúžia aj verejnosti,
-	schodisko a spojovacie chodby v suteréne budovy colného úradu,
-	2 rampy pod zastrešením na kontrolu nákladných vozidiel,
-	1 miestnosť na kontrolu cestujúcich a batožiny  (osobné prehliadky)  v budove osobnej dopravy, 
-	 halu na vykonávanie dôkladných kontrol v smere do Českej republiky,
b) zariadenia  a priestory užívané výhradne 
1.	českými kontrolnými orgánmi na území Slovenskej republiky, a to
-	9 miestností vrátane sociálnych zariadení v budove osobnej dopravy a 20 miestností vrátane  sociálnych  zariadení  v budove nákladnej dopravy,
-	12 vybavovacích buniek v smere vstupu do Slovenskej republiky na kontrolu osobných vozidiel, autobusov a nákladných vozidiel,
2.	slovenskými kontrolnými orgánmi na území  Českej republiky, a to
- 4 vybavovacie bunky v smere vstupu do Českej republiky na kontrolu osobných vozidiel na mieste na vybavovanie osobnej dopravy, 
- 9 miestností a sociálne zariadenie na prízemí budovy colného úradu, 
- 5 miestností a sociálne zariadenia v budove osobnej dopravy,
- 13  miestností  (šatne, sklady) v suteréne budovy colného úradu, vrátane sociálnych zariadení. 

Článok 3

(1)	Táto dohoda nadobudne platnosť dňom podpisu.
 
(2)	Nadobudnutím platnosti tejto dohody skončí platnosť Dohody medzi vládou Slovenskej republiky a vládou Českej republiky o zriadení slovenského a českého hraničného vybavovacieho miesta na hraničnom priechode Brodské – Břeclav (D2), podpísanej v Bratislave 2. októbra 2001. 

(3)  Túto dohodu možno meniť a dopĺňať na základe vzájomnej dohody zmluvných strán. Zmeny a doplnky sa musia urobiť písomnou formou.

(4) Táto dohoda sa uzaviera na neurčitú dobu. Každá zo zmluvných strán však môže dohodu písomne vypovedať so šesťmesačnou výpovednou lehotou po doručení výpovede druhej zmluvnej strane. 

(5) Nezávisle od výpovede sa skončí platnosť tejto dohody, ak sa skončí platnosť Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave, podpísanej v Bratislave  24. mája 1999.

Dané v ............................ dňa .................................. v dvoch pôvodných vyhotoveniach, každé v slovenskom a českom jazyku, pričom obidve znenia majú rovnakú platnosť. 

         Za vládu                                                                                                 Za vládu     
Slovenskej republiky                                                                                Českej republiky

Návrh

DOHODA

medzi vládou Slovenskej republiky a vládou Českej republiky o zriadení slovenského
a českého hraničného vybavovacieho miesta na cestnom hraničnom priechode
Svrčinovec – Mosty u Jablunkova

Vláda Slovenskej republiky a vláda Českej republiky podľa článku 3 ods. 2 Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave, podpísanej v Bratislave 24. mája 1999,

dohodli sa takto :

Článok 1

Na cestnom hraničnom priechode Svrčinovec – Mosty u Jablunkova bude na území Slovenskej republiky zriadené české vybavovacie miesto a na území Českej republiky slovenské vybavovacie miesto.

Článok 2

Vybavovací priestor v zmysle článku 2 písm. e) Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave , podpísanej v Bratislave 24. mája 1999, zahŕňa:
a)	plochy, zariadenia a priestory spoločne užívané kontrolnými orgánmi obidvoch štátov, a to 
1.	na území Slovenskej republiky
-	úsek štátnej cesty E 75 od spoločnej štátnej hranice až k hraničnému vybavovaciemu miestu, 
-	plochu , ktorá je vymedzená označením ,, colný priestor “,
-	halu pre nákladnú dopravu v západnej časti a halu pre osobnú dopravu vo východnej časti na prízemí hlavnej budovy,
-	sociálne zariadenia na prízemí, 1. a 2. podlaží hlavnej budovy a vo vážnom domčeku,
-	spojovacie chodby v hlavnej budove,
-	odstavné miesta pre služobné motorové vozidlá pri severnej bočnej stene hlavnej budovy,
-	halu s montážnou jamou na prehliadku vozidiel v smere vstupu do Slovenskej republiky,
2.	na území Českej republiky
-	úsek cesty č. I/11 (E75) od spoločnej štátnej hranice až k hraničnému vybavovaciemu miestu a jazdný pruh pre nákladné vozidlá východne od tejto cesty,
-	plochu, ktorá je vymedzená označením ,,colný priestor“,
-	halu v prízemí hlavnej budovy, 
-	odstavné miesta pre osobné vozidlá za hlavnou budovou,
-	miestnosť na prípravu stravy a služobné WC v hlavnej budove,
-	spojovacie chodby v hlavnej budove,
-	prístupovú komunikáciu k budove váhy,
-	vstupný priestor v budove váhy vrátane služobného WC a sociálneho zariadenia, 
-	halu s montážnou jamou na prehliadku vozidiel v smere vstupu do Českej republiky, 
-	koterec pre služobných psov,
b)	zariadenia a priestory užívané výhradne 
1.	českými kontrolnými orgánmi na území Slovenskej republiky, a to
-	6 prevádzkových kancelárií vo východnej časti prízemia hlavnej budovy,
-	1 prevádzkovú kanceláriu v západnej časti prízemia hlavnej budovy,
-	1 miestnosť na prípravu stravy vo východnej časti prízemia hlavnej budovy,
-	1 miestnosť na prípravu stravy vo východnej časti 1. podlažia hlavnej budovy,
-	6 kancelárií vo východnej časti 1. podlažia hlavnej budovy,
-	šatne a sociálne zariadenia vrátane spŕch v severnej časti 1. podlažia hlavnej budovy,
-	2 miestnosti na kontrolnom stanovisku osobnej dopravy medzi druhým a tretím jazdným pruhom,
-	1 kanceláriu vo vážnom domčeku, 
2.	slovenskými kontrolnými orgánmi na území Českej republiky, a to
-	1 šatňu a sociálne zariadenie vrátane spŕch v suteréne hlavnej budovy,
-	7 prevádzkových kancelárií v prízemí hlavnej budovy, 
-	6 miestností v bunkách v strede jazdných pruhov osobnej a autobusovej dopravy,
-	1 prevádzkovú kanceláriu v budove váhy.

Článok 3

(3)	Táto dohoda nadobudne platnosť dňom podpisu.

(4)	Nadobudnutím platnosti tejto dohody skončí platnosť Dohody medzi vládou Slovenskej republiky a vládou Českej republiky o zriadení slovenského a českého hraničného vybavovacieho miesta na hraničnom priechode Svrčinovec – Mosty u Jablunkova, podpísanej v Bratislave 2. októbra 2001. 

(5)	Túto dohodu možno meniť a dopĺňať na základe vzájomnej dohody zmluvných strán. Zmeny a doplnky sa musia urobiť písomnou formou.

(6)	Táto dohoda sa uzaviera na neurčitú dobu. Každá zo zmluvných strán však môže dohodu písomne vypovedať so šesťmesačnou výpovednou lehotou po doručení výpovede druhej zmluvnej strane.

(7)	Nezávisle od výpovede sa skončí platnosť tejto dohody, ak sa skončí platnosť Zmluvy medzi Slovenskou republikou a Českou republikou o uľahčení hraničného vybavovania v cestnej, železničnej a vodnej doprave, podpísanej v Bratislave 24. mája 1999.

Dané v ............................ dňa .................................. v dvoch pôvodných vyhotoveniach, každé v slovenskom a českom jazyku, pričom obidve znenia majú rovnakú platnosť. 

       Za vládu                                                                                                    Za vládu     
Slovenskej republiky                                                                                 Českej republiky